Man kry borg ná tref-en-trapDr. Koos Roux. Foto: Facebook Merrick, ŉ dieselwerktuigkundige van Brackenfell, staan tereg op aanklagte van strafbare manslag en versuim om op ŉ ongelukstoneel stil te hou. Merrick het Roux en sy seun Kobus (19) glo op 12 Mei van hulle fietse af gery op die Bottelary-pad oorkant die Soneike-winkelsentrum. Roux is dood en Kobus het ligte beserings opgedoen. Merrick het homself tien dae na die voorval aan die polisie oorgegee. Landdros Bea Vermeulen het bevind dat Merrick nie ŉ vlugrisiko is nie. Sy sê die feit dat Merrick van die ongelukstoneel gevlug het beteken nie dat hy ŉ vlugrisiko is nie aangesien hy homself aan die polisie oorgegee het. Merrick het aangevoer dat sy verloofde hoogswanger is en dat die baba enige dag gebore gaan word. Die saak is tot 29 Januarie uitgestel vir verdere ondersoek.